Վիկա Բեգալսկայա

Վիկա Բեգալսկայա (ռուս.՝ Вика Бегальская, դեկտեմբերի 14, 1975(1975-12-14), Դնեպր, Ուկրաինա), ուկրաինական ծագմամբ ռուս նկարչուհի։


== Կենսագրություն ==
Վիկա Բեգալսկայան ծնվել է Դնեպրում՝ խորհրդային Ուկրաինայում։ Ավարտել է Խարկովի դիզայնի և արվեստի պետական ակադեմիան։ 2001 թվականից սկսած ապրում է Մոսկվայում։ Նրա վաղ նկարչական պրակտիկան կապված է տեսանյութերի հետ։ 2005 թվականից նկարչուհին ակտիվորեն զբաղվել է գեղանկարչությամբ։ 2008 թվականից սկսած համագործակցել է pop/off/art պատկերասրահի հետ, որտեղ անցկացվել են նրա մի քանի անհատական ցուցահանդեսներ։ Բեգալսկայայի նշանակալից ցուցահանդեսներն անցկացվել են կարևոր միջազգային հարթակներում։ Մասնակցել է Մոսկվայի 5-րդ բիենալեին։ 2014 թվականից սկսած գեղանկարչությամբ է զբաղվում Ալեքսանդր Վիլկինի հետ։ 2013 թվականին Օքսանա Սարգիսյանի և Վլադ Չիժենկովի հետ համատեղ հիմնել է «Ֆեմինիստական խոհանոց» նկարչական հարթակը։ 2014 թվականին Ալեքսանդր Վիլկինի և Դիանա Պորտլենդի հետ հիմնադրել է նկարիչների և սեքս-աշխատակցուհի/աշխատակիցների «Թերեզա» ստեղծագործական միությունը։ Առաջադրանքները, որոնք ստեղծման պահին իր առաջ դրել էր միությունը, հետևյալն էին՝ սեքս-ինդուստրիայով զբաղվող հանրային տարածքի տրամադրում, սեքս-աշխատակցուհի/աշխատակիցների ներգրավումը սոցիալական-մշակութային գործընթացների մեջ, լուսավորական և հաղորդակցական գործունեություն։ 2014 թվականից սկսած ստեղծագործական միությունն իրականացրել է մի քանի պարտիսիպատորական նկարչական նախագծեր, այդ թվում երկու տիկնիկային ներկայացում՝ «Աֆրոդիտեի գոտին» և «Զինվորական կոշիկները քնքշանք են խնդրում»։ «Աֆրոդիտեյի գոտին» 2015 թվականին առաջադրվել է «Նորարարություն» մրցանակի «Տարվա գլխավոր վիզուալ նախագիծ» անվանակարգում։ 2016 թվականից «Աֆրոդիտեյի գոտին» գտնվում է Անտվերպենի ժամանակակից արվեստի թանգարանի հավաքածուում։ 2015 թվականին Թերեզայի և Սոցիոլոգիական անկախ հետազոտությունների կենտրոնի հետ համատեղ իրականացվել է նախագիծ, որը խորքային հարցազրույցների հիմքով սոցիոլոգիական հետազոտություն էր։


== Անհատական ցուցահանդեսներ ==
2019՝ «Կույր պարկ» (Ալեքսանդր Վիլկինի հետ համատեղ)։ «Pop/off/art» պատկերասրահ, Մոսկվա։
2017՝ «Molensteenkraag»։ Light Cube Art Gallery, Ռոնսե, Բելգիա։
2016՝ «Նրանք, ովքեր ստամոքս ունեն» (Ալեքսանդր Վիլկինի հետ համատեղ)։ «Pop/off/art» պատկերասրահ, Մոսկվա։
2015՝ «Գերտրուդա»։ «Pop/off/art» պատկերասրահ, Մոսկվա։
2012՝ «Զիգի». «Pop/off/art» պատկերասրահ, Մոսկվա։
2011՝ «Ամոթ»։ Գրիդչինհոլ։
2010՝ «Դրիմ-ցու-ցու»։ «Pop/off/art» պատկերասրահ, Մոսկվա։
2010՝ «Իմպերսիոնիզմ գրպանում ոչնչով»։ «Pop/off/art» պատկերասրահ, Մոսկվա։
2009՝ «Հեղուկ երկինք»։
2009՝ «Մի՞թե ինձ համար ձանձրալի է»։ «Pop/off/art» պատկերասրահ, Մոսկվա։
2009՝ «Ամեն աղջիկն իր խելացնորությունն ունի»։ Կիև։
2008՝ «Միակները, Մոսկվա։
2007՝ «Սեր և այլ զգացմունքներ», Մոսկվա։
2005՝ «2 or not 2b»։ «АРТСтрелка-projects» պատկերասրահ, Մոսկվա։
2005՝ «Ձիերի մասին», Մոսկվա
2004՝ «Ուզում եմ քեզ թաղել »։ Գելմանի պատկերասրահ, Կիև։


== Խմբային ցուցահանդեսներ ==
2016՝ «Աշխարհ, աշխատանք, մայիս»։ Օսթենդ, Բելգիա։
2014՝ «Ընդլայնման գեղանկարչություն»։ Մոսկվայի թանգարան, Մոսկվա։
2013՝ «Մոսկվայի ժամանակակից արվեստի 5-րդ բիենալի կինոնախագիծ»։ «Մանեժ», Մոսկվա։
2012՝ «Անկարգության մեջ։ Ռուսական ժամանակակից արվեստ»։ Arts Santa Monica արվեստի կենտրոն, Բարսելոնա, Իսպանիա։
2010՝ «Ռուսական վիդեոարտի պատմություն։ Թոմ 3». Մոսկվայի ժամանակակից արվեստի թանգարան, Մոսկվա։
2009՝ «Ռուսական վիդեոարտի պատմություն։ Թոմ 2». Մոսկվայի ժամանակակից արվեստի թանգարան, Մոսկվա։
2008՝ «A(rt) R(ussia) T(oday) – Index»։ Լատվիայի գեղարվեստի ազգային թանգարան, Ռիգա։


== Հանրային դիրքորոշում ==
2010 թվականին ստորագրել է բաց նամակ Ռուսաստանի նախագահին ի պաշտպանություն Անդրեյ Երոֆեևի և Յուրիա Սամոդուրովայի։


== Ծանոթագրություններ ==


== Արտաքին հղումներ ==
Официальный сайт Вики Бегальской
Сайт Вики Бегальской и Александра Вилкина
Вика Бегальская на сайте Галереи «Pop/off/art»
Творческий союз секс-работниц/ков и художников Тереза Archived 2016-09-16 at the Wayback Machine.